CELEX: E2010J0001
Language: lt
Date: 2010-12-10 00:00:00
Title: 2010 m. gruodžio 10 d. Teismo sprendimas, Byloje E-1/10 – „Periscopus AS“ prieš „Oslo Børs ASA“ ir „Erik Must AS“ (Direktyva 2004/25/EB – Kontrolės teisės įgijimas – Privalomas pasiūlymas – Siūlomos kainos koregavimas – Aiškiai apibrėžtos aplinkybės ir kriterijai – Atsižvelgimas į rinkos kainą)

12.5.2011   
            
            
               LT
            
            
               Europos Sąjungos oficialusis leidinys
            
            
               C 141/13
            
         TEISMO SPRENDIMAS
   2010 m. gruodžio 10 d.
   Byloje E-1/10
   „Periscopus AS“ prieš „Oslo Børs ASA“ ir „Erik Must AS“
   (Direktyva 2004/25/EB – Kontrolės teisės įgijimas – Privalomas pasiūlymas – Siūlomos kainos koregavimas – Aiškiai apibrėžtos aplinkybės ir kriterijai – Atsižvelgimas į rinkos kainą)
   2011/C 141/13
   Byloje E-1/10 „Periscopus AS“ prieš „Oslo Børs AS“ ir „Erik Must AS“ – Oslo tingrett (Oslo apygardos teismo), Norvegija, pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį Teismui pateiktas PRAŠYMAS išaiškinti 2004 m. balandžio 21 d. Europos Parlamento ir Tarybos direktyvos 2004/25/EB dėl įmonių perėmimo pasiūlymų, pritaikytos EEE susitarimui jo 1 protokolu, 5 straipsnio 4 dalį; Teismas, sudarytas iš pirmininko ir teisėjo pranešėjo Carl Baudenbacher bei teisėjų Thorgeir Örlygsson ir Henrik Bull, 2010 m. gruodžio 10 d. priėmė sprendimą, kurio rezoliucinė dalis yra tokia:
   Pagal 2004 m. balandžio 21 d. Europos Parlamento ir Tarybos direktyvos 2004/25/EB dėl įmonių perėmimo pasiūlymų 5 straipsnio 4 dalies antrą pastraipą draudžiamas nacionalinės teisės aktas, pagal kurį tais atvejais, kai akivaizdu, jog rinkos kaina viršija pagal 5 straipsnio 4 dalies pirmoje pastraipoje nustatytą pagrindinę taisyklę apskaičiuotą kainą, privalomame pasiūlyme nurodyta kaina turi būti pakoreguota, kad nebūtų mažesnė už rinkos kainą, tačiau sąvoka „rinkos kaina“ tiksliau neapibrėžiama. Visų pirma, reikia tiksliau išaiškinti: per kokį laikotarpį turi būti įvertinama rinkos kaina; ar rinkos kaina turi būti apskaičiuojama remiantis svertiniu kainų vidurkiu; ar nustatant rinkos kainą būtina remtis realių sandorių duomenimis, ar pakanka atsižvelgti į siūlomas pirkimo ar pardavimo kainas.